സഹപാഠികളായ പെണ്കുട്ടികളില്ലാതെ സ്കൂളിലേക്കില്ല, സ്കൂളില് പോകാന് വിസമ്മതിച്ച് അഫ്ഗാനില് ആണ്കുട്ടികള് അഫ്ഗാനിസ്ഥാനില് ആണ്കുട്ടികളോടും പുരുഷന്മാരായ അദ്ധ്യാപകരോടും മാത്രം സ്കൂളിലേക്ക് മടങ്ങാന് ഉത്തരവിട്ടിരിക്കയാണ് താലിബാന്. പെണ്കുട്ടികള് വീടുകളില് തന്നെ തുടരുന്നു. എന്നാല്, രാജ്യത്ത് സ്കൂളുകള് തുറന്നിട്ടും സ്കൂളുകളിലേക്ക് മടങ്ങാത്ത ചില ആണ്കുട്ടികളും അവര്ക്കിടയിലുണ്ട്. അഫ്ഗാനിസ്ഥാന് തലസ്ഥാനമായ കാബൂളിലാണ് അത്. അവിടെയുള്ള ചില ആണ്കുട്ടികള് അവരുടെ സഹപാഠികളോട് ഐക്യദാര്ഢ്യം പ്രഖ്യാപിച്ച് വീടുകളില് തന്നെ തുടരുകയാണെന്ന് വാള്സ്ട്രീറ്റ് ജേണല് റിപ്പോര്ട്ട് ചെയ്തു. എന്ന് ഞങ്ങളുടെ പെങ്ങമ്മാര് സ്കൂളില് പോകുന്നോ അന്നേ ഞങ്ങളും പോകുന്നുള്ളൂ എന്ന ഉറച്ച തീരുമാനത്തിലാണ് അവര്. സമൂഹത്തിന്റെ പകുതിയോളം സ്ത്രീകളാണ്. പെണ്കുട്ടികളുടെ സ്കൂളുകള് തുറക്കുന്നതുവരെ ഞാന് സ്കൂളില് പോകുന്നില്ല പന്ത്രണ്ടാം ക്ലാസിലെ 18 വയസ്സുള്ള വിദ്യാര്ത്ഥിയായ റോഹുല്ല പറഞ്ഞതായി ജേര്ണല് പറഞ്ഞു. അതേസമയം, ബോയ്സ് സെക്കന്ഡറി സ്കൂളുകള് ഉടന് തുറക്കുമെന്ന് താലിബാന് വിദ്യാഭ്യാസ മന്ത്രാലയം അറിയിച്ചു. ഗേള്സ് സെക്കന്ഡറി സ്കൂളുകള് വീണ്ടും തുറക്കാനുള്ള ക്രമീകരണങ്ങള് നടക്കുന്നുണ്ടെന്ന് താലിബാന് വക്താവ് സബീഹുല്ല മുജാഹിദ് ശനിയാഴ്ച പ്രാദേശിക ബക്തര് വാര്ത്താ ഏജന്സിയോട് പറഞ്ഞുവെങ്കിലും, തീയതി ഇപ്പോഴും പറഞ്ഞിട്ടില്ല. എല്ലാ പുരുഷ അധ്യാപകരും വിദ്യാര്ത്ഥികളും വിദ്യാഭ്യാസ സ്ഥാപനങ്ങളില് ഹാജരാകണം വെള്ളിയാഴ്ച വൈകീട്ട് പുറത്തിറക്കിയ പ്രസ്താവനയില് പറയുന്നു. എന്നാല് അധ്യാപികമാരെയോ പെണ്കുട്ടികളെയോ കുറിച്ച് പരാമര്ശമൊന്നും ഉണ്ടായില്ല. റോയിട്ടേഴ്സിനോട് സംസാരിക്കുമ്ബോള്, കാബൂളിലെ ഒരു സ്വകാര്യ സ്കൂളിലെ ഒരു അധ്യാപകന് സ്കൂളുകള് വീണ്ടും തുറക്കുന്നതിന് മുമ്ബ് വരുത്തിയ നിരവധി മാറ്റങ്ങളെക്കുറിച്ച് അറിയിച്ചു. രാവിലെ പെണ്കുട്ടികളും ഉച്ചതിരിഞ്ഞ് ആണ്കുട്ടികളും പഠിക്കും. പുരുഷ അദ്ധ്യാപകര് ആണ്കുട്ടികളെയും വനിതാ അധ്യാപകര് പെണ്കുട്ടികളെയും പഠിപ്പിക്കും ടീച്ചര് പറഞ്ഞു. അതേസമയം, ചില പെണ്കുട്ടികള് സ്കൂള് തുറക്കുമ്ബോള് പോകണോ വേണ്ടയോ എന്ന സംശയത്തിലാണ് ഇപ്പോള്. ആണ്കുട്ടികളുടെ വിദ്യാഭ്യാസം ഒരു കുടുംബത്തെ സ്വാധീനിച്ചേക്കാം. പക്ഷേ പെണ്കുട്ടികളുടെ വിദ്യാഭ്യാസം സമൂഹത്തെ മുഴുവന് സ്വാധീനിക്കും, ഒരു സ്കൂള് പ്രിന്സിപ്പല് പറഞ്ഞു. അതേസമയം, അഫ്ഗാനിസ്ഥാനിലെ പെണ്കുട്ടികളുടെ വിദ്യാഭ്യസത്തെക്കുറിച്ച് അഗാധമായ ആശങ്കയുണ്ടെന്ന് യുഎന് വ്യക്തമാക്കി. എല്ലാ പെണ്കുട്ടികള്ക്കും കാലതാമസമില്ലാതെ വിദ്യാഭ്യാസം പുനരാരംഭിക്കേണ്ടത് നിര്ണായകമാണെന്നും, അതിനായി വനിതാ അധ്യാപകരെ ആവശ്യമാണെന്നും യൂണിസെഫ് പറഞ്ഞു.